recursal/SuperWikiNEXT-32B huggingface dataset:
**ஒருங்குறியக் கூட்டமைப்பு**(ஆங்கிலம்:Unicode Consortium (Unicode Inc.) என்பது ஒருங்குறியத் தரத்தைப் பேணுவதற்காக, உருவாக்கப்பட்ட இலாப நோக்கற்ற அமைப்பாகும். பல்வகை வேறுபாடுகள் உடைய மொழிகளையும், ஒரே சூழலில் கையாளும் திறனை வளர்ப்பதற்காக, இவ்வமைப்பு செயல்படுகிறது.

நோக்கம்
-------

இவ்வமைப்பு தோன்றுவதற்கு முன்பு, ஒவ்வொரு மொழிக்கும், ஒரு குறிப்பிட்ட கணினி எழுத்து முறைமை என பல்வேறு எழுத்து முறைமைகள் இருந்தன. அவை அனைத்தினையும் தன்னுள் அடக்கி, பல்மொழிச்சூழலை வளர்க்கவே, ஒருங்குறி(**U**nicode **T**ransformation **F**ormat (UTF)) ஏற்படுத்தப்பட்டது. இவ்வாறு ஒருங்கிணைத்தலே,இக்கூட்டமைப்பின் இலக்கும், நோக்கமும் ஆகும்.

சர்வதேசமயப்படுத்தலும் உள்ளூர்மயப்படுத்தலும் என்ற அடிப்படையில், ஒரு கணினியின் மென்மப் பயன்பாடு வெற்றியடைய, ஒருங்குறியக் கூட்டமைப்பின் செயற்பாடே, மிகமிக முதன்மைத்துவம் வாய்ந்ததாகத் திகழ்கிறது.

ஒருங்குறியத் தர முறைமையை வளர்க்க, இவ்வமைப்பு அனைத்து உலக தர அமைப்புகளுடன் (en:Standards organization) இணைந்து 
பணியாற்றுகிறது. ISO/IEC JTC1, W3C, IETF, ECMA போன்ற தர அமைப்புகளுடன், இக்கூட்டமைப்பு இணைந்து பணியாற்றுவது, குறிப்பிடத்தக்கது.

நூல்கள்
-------

1. *The Unicode Standard, Version 5.0* (5th edition ). **Addison-Wesley**. October 2006. பன்னாட்டுத் தரப்புத்தக எண்:978-0-321-48091-0. 
en:Addison-Wesley என்ற அமெரிக்கப் பதிப்பகம், கணினி நூல்களுக்காகப் பெயர்பெற்றது.Safari Books Online என்ற எண்ணிம நூலகத்திற்கும் தனது நூல்களை இப்பதிப்பகம் வழங்கியுள்ளது.
2. *The Unicode Standard, Version 4.0*. Addison-Wesley. August 2003. பன்னாட்டுத் தரப்புத்தக எண்:978-0-321-18578-5.. பார்த்த நாள்: 2006-08-22.

இதையும் காணவும்
---------------

* புதிய தமிழ் யுனிகோட் குறிமுறை

மேற்கோள்கள்
-----------

1. ↑  "How will you type the new Rupee symbol?". *IBNLive*. 15 July 
2010 இம் மூலத்தில் இருந்து 2010-07-18 அன்று. பரணிடப்பட்டது.. .

புற இணைப்புகள்
--------------

* ஒருங்குறியக் கூட்டமைப்பின் இணையப்பக்கம்
Lines 10580–10594, columns 21–40, from *A Million Random Digits with 100,000 Normal Deviates*
**சீரற்ற எண்களின் புத்தகம்** (*random number book*) என்பது ஒரு புத்தகம் ஆகும்.  அதிக எண்ணிக்கையிலான சீரற்ற எண்கள் அல்லது சீரற்ற இலக்கங்கள் இந்த புத்தகத்தின் முக்கிய உள்ளடக்கம் ஆகும். இத்தகைய புத்தகங்கள் ஆரம்பகால குறியாக்கவியல் சோதனை வடிவமைப்பிலும்  பயன்படுத்தப்பட்டன. இந்த எண்கள் ராண்ட் கார்ப்பரேஷன் என்ற அமெரிக்க கூட்டு நிறுவனமும் மற்றவர்களும் வெளியிட்டனர். 
ராண்ட் கார்ப்பரேஷன் எழுதிய புத்தகமானது நூறாயிரம் (100,000) சாதகமான விலகல்களுடன் ஒரு மில்லியன் (1,000,000)சீரற்ற இலக்கங்கள் முதன்முதலில் 1955 ஆம் ஆண்டும் 2001 ஆம் ஆண்டு மீண்டும் வெளியிடப்பட்டது. இதன் தொடர்ச்சியாக , ஒரு மில்லியன் ஒரு (1,000,001) சீரற்ற இலக்கங்கள் 2022 ஆம் ஆண்டு வெளியிடப்பட்டன.

மின்னணு கணினிகளில் இயங்கும் சீரற்ற எண் ஈன்பொறி தயாராக கிடைப்பதன் மூலம் சீரற்ற எண் புத்தகங்கள் பெரும்பாலான நோக்கங்களுக்காக பயனற்றுப் போய்விட்டன. இருப்பினும் அவை இன்னும் முக்கிய பயன்பாடுகளைக் கொண்டுள்ளன. குறிப்பாக லா மான்டே யங்சோதனை இசைத் துண்டுகளின் செயல்திறனில் உருவான 1959 ஆம் ஆண்டு எழுதிய விஷனிலும்[*தெளிவுபடுத்துக*] 1960 ஆம் ஆண்டு எழுதிய கவிதையிலும்[*தெளிவுபடுத்துக*] போன்றவற்றிலும் பயன்படுகிறது.

மேற்கோள்கள்
-----------

1. ↑  "Random Number Book" இம் மூலத்தில் இருந்து 12 March 2014 அன்று. பரணிடப்பட்டது... பார்த்த நாள்: 8 April 2012.
2. ↑  "Following a Straight Line".. பார்த்த நாள்: 29 August 2012.
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா
**பஞ்காக் அருவி**(*Panchghagh Falls*), இந்தியாவின் சார்க்கண்டு மாநிலத்தில் குந்தி மாவட்டத்தில் அமைந்துள்ள அருவியாகும்.

  

சார்க்கண்டில் உள்ள பஞ்காக் அருவி

அருவிகள்
--------

கடினமான கூர் முனைகளுடன் ஒழுங்கற்று அமைந்துள்ள நிலப்பரப்பு வழியாக அதன் வழியைக் கண்டுபிடிக்கும் முயற்சியில் பனாய் நதி, தன்னை ஐந்து வெவ்வேறு நீரோடைகளில் கிளைத்து பாய்ந்து, பாறைகளின் கொத்து வழியாக எங்கும் நிறைந்த பாடல்களை உருவாக்குகிறது. ஜோன்ஹா மற்றும் ஹுண்ட்ரு அருவிகள் போல, பஞ்சாகின் நீர் பெரிய உயரத்திலிருந்து விழாது. ஆனாலும், ஒருவர் தண்ணீருக்கு அருகில் வரும்போது அதன் கர்ஜனையை கிட்டத்தட்ட கேட்க முடியும், ஏனென்றால், கிளைத்த ஐந்து நீரோடைகள் அனைத்தும் பாறைகளை மிகவும் மூர்க்கமான முறையில் தாக்குகின்றன. பார்ப்பதற்கும் கேட்பதற்கும் இது ஒரு இனிய விருந்து.

இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்காக் அருவி பாதுகாப்பானது என்பதால் சுற்றுலா பயணிகளின் விருப்பமான ஒன்றாகும். நீர் குறைந்த உயரத்தில் இருந்து விழுவதனால், சுற்றுலாப் பயணிகள் விரைவான நீரின் ஓட்டத்தினில் மகிழ்வார்கள். பெரும்பாலான மக்கள் குடும்பத்தினருடனும் நண்பர்களுடனும் சுற்றுலாவிற்கு இங்கு வருகிறார்கள்.

சார்க்கண்டு அரசின் சுற்றுலாத் துறையின் திட்டங்களின்படி, பஞ்காக் அருவிக்கு விரைவில் ஒரு தானியங்கிக்கருவி, ஒரு உணவகம், கழிப்பறைகள், துரித உணவகங்கள், விளக்கு வசதிகள் மற்றும் ஒரு காவற்கோபுரம் கிடைக்கும்.

போக்குவரத்து
------------

பஞ்காக் அருவி குந்தியில் இருந்து சைபாசா செல்லும் சாலையில் 8 கிலோமீட்டர் (5.0 மைல்) தொலைவில் உள்ளது. இது ராஞ்சியில் இருந்து 55 கிலோமீட்டர் (34 மைல்) தொலைவில் உள்ளது. குந்தி, தேசிய நெடுஞ்சாலை 75 அல்லது ராஞ்சி-சைபாசா நெடுஞ்சாலையில் உள்ளது.

இதையும் காண்க
-------------

* இந்திய அருவிகளின் பட்டியல்
* விக்கிச்செலவில் செலவு வழிகாட்டி: ராஞ்சி

மேற்கோள்கள்
-----------

1. ↑  "Panchghagh Falls – Khunti, Jharkhand" (in en-US). 9 January 2018. . 
[*தொடர்பிழந்த இணைப்பு*]
2. ↑  "Panchghagh Falls – Khunti, Jharkhand" (in en-US). 9 January 2018. . 
[*தொடர்பிழந்த இணைப்பு*]
3. ↑  "Deafening silence of the waterfall". Calcutta, India: The Telegraph, 8 August 2006. 8 August 2006 இம் மூலத்தில் இருந்து 5 ஜூன் 2011 அன்று. பரணிடப்பட்டது.. .
4. ↑  Gupta, Amit (26 September 2009). "Luxury holiday in lap of nature – State to spend Rs 8 crore for hot water spa in Hazaribagh, watchtower in Khunti & museum in Chatra". Calcutta, India: The Telegraph, 26 September 2009 இம் மூலத்தில் இருந்து 5 ஜூன் 2011 அன்று. பரணிடப்பட்டது.. .
5. ↑  "JHARKHAND AT A GLANCE". .
6. ↑  "Panch Gagh Falls" இம் மூலத்தில் இருந்து 6 March 2012 அன்று. பரணிடப்பட்டது.. .
பின்னணியில் நட்சத்திரங்களுக்கு முன்னால் பர்னார்டு 92 
பின்னணியில் நட்சத்திரங்களுக்கு முன்னால் பர்னார்டு 92
**பர்னார்டு 92** (*Barnard 92*) என்பது சிறிய வில் விண்மீன்குழாம் விண்மீன் மேகத்தில் அமைந்துள்ள ஓர் இருள் விண்மீன் படலமாகும். அமெரிக்க வானியலாளர் எட்வர்ட் எமர்சன் பர்னார்டு இதை கண்டுபிடித்தார். சுருக்கமாக இதை பி 92 என்றும் அழைப்பர். 

பர்னார்டு 92 ஆரம்பத்தில் கருந்துளை என்று குறிப்பிடப்பட்டது. ஒரு கருந்துளை போன்ற தோற்றத்தை கொடுத்ததால் 1913 ஆண்டு முதன்முதலில் பட்டியலிடப்பட்ட போது இவ்வாறு கருதப்பட்டது. இது ஓர் இருள் விண்மீன் படலம் என்று பின்னர் கண்டுபிடிக்கப்பட்டது. மேலும் தலைப்பு இப்போது தவறாக வழிநடத்துகிறது, ஏனெனில் நவீன வானியற்பியலில் கருந்துளை என்ற பெயர் விண்வெளி நேரத்தின் ஒரு பகுதியை விவரிக்க பயன்படுத்தப்படுகிறது. இதில் ஒளி தப்பிக்க முடியாத அளவுக்கு ஈர்ப்பு விசை மிகவும் வலுவானதாகும்.

மேற்கோள்கள்
-----------

1. ↑  Barnard, Edward Emerson (1927). *A photographic atlas of selected regions of the Milky Way*. Carnegie Institution of Washington. பன்னாட்டுத் தரப்புத்தக எண்:9780511761133.
2. ↑  "More M24: Barnard 92 Dark Nebula". .
**உலக பொருளாதார மன்றம்** ஜெனீவா நகரை மையமாக கொண்ட ஒரு பொதுநலசேவை அமைப்பாகும். இவ்வமைப்பின் வருடாந்திர குழுமம் சுவிட்சர்லாந்தில் உள்ள தாவோஸ் நகரில் நடைபெற்று வருகிறது. உலகின் முக்கியம்வாய்ந்த அரசியல் தலைவர்கள், தொழிலதிபர்கள், சிந்தனையாளர்கள் மற்றும் பத்திரிக்கையாளர்கள் பங்குபெறும் இந்த குழுமத்தில் சுற்றுபுறசூழல், மக்கள் சுகாதாரம் மற்றும் ஏனைய உலக பிரச்சனைகளை பற்றி கலந்துரையாடல் நடத்தப்படும்.

மேலும், இம்மன்றம் சீன நாட்டில் "புதிய சாம்பியன்களின் வருடாந்திர சந்திப்பு" ("Annual Meeting of the New Champions") எனும் குழுமத்தையும், மற்றும் பல இடங்களில் பிராந்திய குழுமங்களையும் வருடம் முழுதும் நடத்தி வருகிறது. 2008 ஆம் ஐரோப்பா, மத்திய ஆசியா, கிழக்கு ஆசியா, ரஷ்யா முதன்மை செயல் அதிகாரிகள் வட்டசபை, ஆப்ரிக்கா, மத்திய கிழக்கு, லத்தீன அமெரிக்கா போன்ற இடங்களில் இவ்வமைப்பு சந்தித்தது.

2008 ஆம் ஆண்டு துபாயில் பல்வேறு துறைகளை சார்ந்த 700 வல்லுனர்கள் பங்குபெற்ற "உலகளாவிய நிகழ்வுபட்டியலின் துவக்க சந்திப்பு "(Inaugural Summit on the Global Agenda) நடத்தப்பட்டது. இச்சந்திப்பில் உலகின் தற்போதைய 68 முக்கியமான பிரச்சனைகள் கண்டெடுக்கப்பட்டது.

உலக பொருளாதார மன்றம் 1971 ஆம் ஆண்டு சுவிட்சர்லாந்து நாட்டை சேர்ந்த க்லௌஸ் ஷ்வாப் என்னும் பொருளியல் பேராசிரியரால் நிறுவப்பட்டது. மேலும், இந்நிறுவனம் பல்வேறு துறைகளை சேர்ந்த உறுப்பினர்களை ஆராய்ச்சிகள் நடத்த உதவுகின்றது.

க்லௌஸ் ஷ்வாப், முதன்மை செயல் அதிகாரி, உலக பொருளாதார மன்றம்.

வெளி இணைப்புகள்
---------------

விக்கிமீடியா பொதுவகத்தில்,  
 ***World Economic Forum***   
என்பதின் ஊடகங்கள் உள்ளன. 

* உலக பொருளாதார மன்றம் இணையதள முதற்பக்கம்
* உலக பொருளாதார மன்றம் யூடியூபில்
*

வெளியீடுகள்
-----------

* 
* பரணிடப்பட்டது 2009-08-19 at the வந்தவழி இயந்திரம்
* பரணிடப்பட்டது 2008-05-22 at the வந்தவழி இயந்திரம்
*

மேற்கோள்கள்
-----------

1. ↑  "World Economic Forum" (in en) இம் மூலத்தில் இருந்து 12 November 2021 அன்று. பரணிடப்பட்டது.. .
2. ↑  "Our Mission" இம் மூலத்தில் இருந்து 21 July 2021 அன்று. பரணிடப்பட்டது.. .
3. ↑  Pigman, Geoffrey Allen (2007). *The World Economic Forum – A Multi-Stakeholder Approach to Global Governance*. London: Routledge. பக். 41–42. பன்னாட்டுத் தரப்புத்தக எண்:978-0-415-70204-1.
**புனித மரியன்னை பேராலயம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஓர் உரோம கத்தோலிக்க தேவாலயம் ஆகும்.

அமைவிடம்
--------

கடல் மட்டத்திலிருந்து சுமார் 157.1 மீட்டர்கள் (515 அடி) உயரத்தில், (9°54′48.3″N 78°07′32.7″E﻿ / ﻿9.913417°N 78.125750°E﻿ / 9.913417; 78.125750) என்ற புவியியல் ஆள்கூறுகள் கொண்டு, மதுரை நகரின் கீழ வெளி வீதியில் இத்தேவாலயம் அமையப் பெற்றுள்ளது.

விபரங்கள்
---------

கி. பி. 1840ஆம் ஆண்டு ஆரம்பிக்கப்பட்ட இத்திருத்தலத்தின் கட்டிடப் பணியானது, 1841ஆம் ஆண்டு தேவாலயமாக உருப்பெற்றது. தமிழ்நாட்டின் பிரபலமான தேவாலயங்களில் மதுரையிலுள்ள இதுவும் ஒன்றாகும்.

இப்பேராலயத்தின் கோபுரங்களில் செர்மானியக் கட்டடக்கலை நுணுக்கங்கள், தூண்களில் கிரேக்க வடிவமைப்பு கலைகள், சிறு கோபுரங்களில் போர்த்துக்கீசிய கலைநயங்கள், சன்னல் கண்ணாடிகளின் பெல்சிய கலைவடிவங்கள், சிறு உள்கூரை வளைவு அமைப்புக்களில் கோத்திக் வடிவ முறைகள், பீடத்தில் இத்தாலிய வெனீசிய கலை நுணுக்கங்கள் ஆகியவை பயன்படுத்தப்பட்டு இருக்கின்றன. கிரேக்க, உரோம, செர்மானிய, கோத்திக் கலைகளின் சங்கமத்தில் இத்தேவாலயம் வடிவமைக்கப்பட்டுள்ளது.

புகைப்படத் தொகுப்பு
-------------------

மதுரை புனித மரியன்னை பேராலயத்தின் பக்கவாட்டுத் தோற்றம்
மதுரை புனித மரியன்னை பேராலயத்தின் முன்பக்கத் தோற்றம்
மதுரை புனித மரியன்னை பேராலயத்தின் உட்புறத் தோற்றம்
புனித மரியன்னை பேராலயம், மதுரை
புனித மரியன்னை பேராலயம், கீழ வெளி வீதி, மதுரை
மதுரை புனித மரியன்னை பேராலயம்

உசாத்துணைகள்
------------

1. ↑  "Saint Mary's Cathedral in Madurai (History, Timings & Phone) - Madurai Tourism 2023". .
2. ↑  "St. Mary’s Cathedral". .
3. ↑  Arka Roy Chowdhury. "St Mary’s Cathedral". .
4. ↑  "Church of Our Lady of Dolours – Cathedral – Archdiocese of Madurai" (in en-US). .
5. ↑  "St. Mary's Cathedral in Madurai". .
6. ↑
7. ↑  "St. Mary’s Cathedral Church Madurai, Tamil Nadu". .

வெளி இணைப்புகள்
---------------

Madurai / புனித மரியன்னை பேராலயம் - மதுரை / நவநாள் திருப்பலி - 17.09.2021
**பிரப் நினைவாலயம்** அல்லது **சி. எஸ். ஐ. பிரப் நினைவாலயம்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் ஈரோடு மாநகரில் அமைந்துள்ள ஒரு தென்னிந்தியத் திருச்சபை ஆகும். ஆஸ்திரேலியாவின் சவுத் வேல்ஸ் பகுதியின் ஒரு கிறித்தவ மத போதகரான Rev. அந்தோணி வாட்சன் பிரப் என்பவரால் கி. பி. 1930ஆம் ஆண்டு இத்திருத்தலம் உருவாக்கப்பட்டது. பிரப், ஈரோடு மாவட்டத்தில் 1897 முதல் 1933 வரை கிறித்தவ மத போதகராக சேவைகள் செய்து வந்தார்.

அமைவிடம்
--------

கடல் மட்டத்திலிருந்து சுமார் 191.95 மீட்டர்கள் (629.8 அடி) உயரத்தில், (11°20′19″N 77°43′34″E﻿ / ﻿11.338701°N 77.726119°E﻿ / 11.338701; 77.726119) என்ற புவியியல் ஆள்கூறுகள் கொண்டு, ஈரோடு மாநகரின் மீனாட்சி சுந்தரனார் சாலை (இதற்கு முன்னர் பிரப் சாலை (முந்தைய ஈரோடு நகராட்சி உறுப்பினராக இருந்த பிரப் என்பவரின் நினைவாக சாலையின் பெயர்)) சந்திப்பில் பன்னீர் செல்வம் பூங்கா அருகில் இத்தேவாலயம் அமையப் பெற்றுள்ளது.

விபரங்கள்
---------

இந்த தேவாலயமானது, உரோமானிய மற்றும் கோத்திக் கலைகளின் கலவை கொண்ட முன்பக்கம், சிற்ப நுணுக்கங்கள், நேர்த்தியான தோரண வாயில்கள் ஆகியவற்றுடன் சிறப்புற விளங்குகிறது.

ஒவ்வோர் ஆண்டும், ஆங்கிலப் புது வருடம் பிறக்கும் இரவில் ஆயிரக்கணக்கான மக்கள் இத்திருத்தலத்தின் முன் கூடி, புத்தாண்டை வரவேற்கின்றனர்.

உசாத்துணைகள்
------------

1. ↑  வே ஜெயராஜ் (2000) (in ta). *ஈரோடு மாவட்டக் கோயில்கள்*. Aracu Aruṅkāṭciyakam. .
2. ↑  K. M. George (1999) (in en). *Church of South India: Life in Union, 1947-1997*. Jointly published by Indian Society for Promoting Christian Knowledge and Christava Sahitya Samithi, Tiruvalla. பன்னாட்டுத் தரப்புத்தக எண்:978-81-7214-512-5. .
3. ↑  "CSI Brough Memorial Church - Church - Erode - Tamil Nadu". .
4. ↑  "Home CSI BMC" (in en-US). .
5. ↑  "Plea to rename Erode Road after Rev Brough" (in en). .
6. ↑  Staff Reporter (2019-11-22). "Renaming of Brough Road opposed" (in en-IN). *The Hindu*. .
7. ↑  "CSI Brough Memorial Church". .
8. ↑  Staff Reporter (2022-01-01). "Public gather in large numbers in Erode to welcome New Year" (in en-IN). .

வெளி இணைப்புகள்
---------------

YouTube - CSI Brough Memorial Church, Erode
**ஆல்பர்ட்டு I (குரங்கு)** (*Albert I (monkey*)) 1948 ஆம் ஆண்டு சூன் மாதம் 18 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்காவின் நியூமெக்சிகோ மாநிலத்தின் இலாசு குரூசசு நகரத்தின் வெண் மணல் ஏவுகணை தளத்திலிருந்து வி2- ஏவுகணை செலுத்தப்பட்டது.

பின்னணி
-------

ஆல்பர்ட்டு I (குரங்கு)" அனுப்பும் திட்டம் பல செயல்பாட்டு தோல்விகளால் பாதிக்கப்பட்டது. ஏவுதலுக்கு முன் சுவாசக் கருவி செயலிழந்தது, மேலும் வான்குடை அமைப்பும் தோல்வியடைந்தது. ஆல்பர்ட் சுவாசப் பிரச்சனைகளால் இறந்திருக்கலாம். ஆனால் விண்கலத்தின் வான்குடை திறக்கத் தவறியதாலும் சுவாசப் பிரச்சினை ஏற்பட்டு ஆல்பர்ட்டு 1 இறந்திருக்கலாம். ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கிமீ) பயணம் செய்து இடை வளிமண்டல அடுக்கு உயரத்தை அடைந்தது. ஆனால் தோல்வியடைந்த ஓரதர் காரணமாக, விண்வெளிக்கு ஏவுகணை ஏறுவதும் தோல்வியில் முடிந்தது. 

இந்த திட்டம் வெற்றிகரமான 1949 ஆம் ஆண்டு சூன் மாதம் 14 ஆம் நாளும் தொடர்ந்தது, ஆல்பர்ட் II ஒரு துணை விமானத்தில் விண்வெளிக்கு அனுப்பப்பட்டது. இருப்பினும் தாக்கத்தின் விளைவால் அதுவும் இறந்தது.

மேலும் காண்க
------------

* விண்வெளியில் விலங்குகள்
* லைக்கா (நாய்)

மேற்கோள்கள்
-----------

1. 1 2 3  Beischer, Dietrich E. Fregly, Alfred R. (1962) ANIMALS AND MAN IN SPACE. A CHRONOLOGY AND ANNOTATED BIBLIOGRAPHY THROUGH THE YEAR 1960, NAVAL SCHOOL OF AVIATION MEDICINE PENSACOLA FL.
2. 1 2 3  "History of Research in Space Biology and Biodynamics, - PART I - THE BEGINNINGS OF RESEARCH IN SPACE BIOLOGY AT THE AIR FORCE MISSILE DEVELOPMENT CENTER, 1946-1952.". .
3. 1 2  Teitel, Amy Shira (2014-06-21). "The Alberts, Spaceflight's Unsung Heroes" (in en-US). .
4. ↑  "Animals in Space". .
**கரோலினா குச்சார்சிக்** (Karolina Kucharczyk) (பிறப்பு: ஏப்ரல் 24, 1991 ) இவர் போலந்தைச் சேர்ந்த ஓர் இணை ஒலிம்பிக் விளையாட்டு வீரராவார். நீளம் தாண்டுதல் எஃப் 20 வகையில் 2012 கோடைகால இணை ஒலிம்பிக்கில் போலந்துக்காக தங்கம் வென்றார்.  6.00 மீட்டர் தாண்டுதலுடன் தனது சொந்த சாதனையை முறியடித்தார்.

ஆரம்ப ஆண்டுகள்
--------------

வர் தனது 12 வயதில் தடகளப் பயிற்சியைத் தொடங்கினார். 2009 ஆம் ஆண்டில் இவர் தனது முதல் தேசிய அளவிலான போட்டியில் பங்கேற்றார். போலந்து இளையோர் பல்வகைப் போட்டியில் ஹெப்டத்லானில் பன்னிரண்டாவது இடத்தைப் பிடித்தார். ஒரு போலந்து போட்டியில் இவரது மிக முக்கியமான ஒட்டுமொத்த முடிவு 2013 ஆம் ஆண்டில் உள்ளரங்கத்தில் நீளம் தாண்டுதலில் ஐந்தாவது இடத்தைப் பிடித்தது. அடுத்த ஆண்டு இவர் முழுமையான வெளியரங்கினுள் நீளம் தாண்டுதலில் எட்டாவது இடத்தில் இருந்தார்.

இணை ஒலிம்பிக் போட்டிகள்
-----------------------

இணை ஒலிம்பிக் தடகள வீரராக இவரது முதல் சர்வதேச போட்டி 2011 ஆம் ஆண்டிலிருந்து, கிறைட்சேர்ச்சில் நடந்த இணை ஒலிம்பிக் உலகப் போட்டிகளில் பங்கேற்று, எஃப் 20 நீளம் தாண்டுதலில் வெள்ளிப் பதக்கம் வென்றார். அடுத்த ஆண்டு, இலண்டனில் நடந்த இணை ஒலிம்பிக் போட்டிகளில், வெற்றியாளாரானார். லியோன் 2013 தோகா 2015 ஆகியவற்றின் நடைபெற்ற இணை ஒலிம்பிக் தடகள உலகப் போடிகளில் இவர் டி 20 நீளம் தாண்டுதலில் தங்கப்பதக்கம் வென்றார்.

2016 கிராசெட்டோவில் நடந்த இணை ஒலிம்பிக் ஐரோப்பிய போட்டி இவருக்கு திருப்பமாக இருந்தது. அங்கு இவர் டி 20 நீளம் தாண்டுதலில் ஐரோப்பிய பட்டத்தை வென்றார். அதே ஆண்டில், இரியோ டி செனீரோவில் நடந்த இணை ஒலிம்பிக் போட்டிகளில் டி 20 நீளம் தாண்டுதலில் வெள்ளிப் பதக்கம் பெற்றார். .

2018 ஆம் ஆண்டில் பெர்லினில் நடந்த இணை ஒலிம்பிக் ஐரோப்பியப் போட்டிகளில் டி 20 நீளம் தாண்டுதலில் ஐரோப்பிய வெற்றியாளராக மீண்டும் உறுதிப்படுத்தப்பட்டார். அடுத்த ஆண்டு துபாயில் நடந்த இணை ஒலிம்பிக் உலகப் போட்டிகளில் உலகப் பட்டத்தை வென்றார். இரண்டு நிகழ்வுகளிலும் இவர் டி 20 நீளம் தாண்டுதலில் புதிய உலக சாதனை படைத்தார்.

குறிப்புகள்
-----------

1. ↑  "IPC bio" இம் மூலத்தில் இருந்து 2012-09-28 அன்று. பரணிடப்பட்டது.. .
2. ↑  Inside World Parasport
**பரியேறும் பெருமாள்** (*Pariyerum Perumal*) பா. ரஞ்சித்தின் தயாரிப்பில் கதிர், ஆனந்தி முக்கிய கதாபாத்திரங்களில் நடித்து உருவாகியுள்ள திரைப்படம் ஆகும். இத்திரைப்படத்தினை மாரி செல்வராஜ் இயக்கியுள்ளார். மாரி செல்வராஜ் இயக்கும் முதல் திரைப்படம் இதுவாகும். இத்திரைப்படத்திற்கு சந்தோஷ் நாராயணன் இசையமைக்கிறார். இத்திரைப்படம் 2018 செப்டம்பர் 28 ஆம் நாள் திரைக்கு வந்தது. ஊடகங்களில் பரவலான வரவேற்பை இப்படம் பெற்றுள்ளது.

நடிப்பு
-------

* சிப்பிப்பாறை - கருப்பி
* கதிர் - பரியேறும் பெருமாள்
* ஆனந்தி - ஜோ
* யோகி பாபு - ஆனந்த் போன்ற

தயாரிப்பு
---------

அக்டோபர் 2016 இல் தனது தயாரிப்பு நிறுவனமான நீலம் புரொடக்சன்சைத் தொடங்கிய இயக்குநர் பா. ரஞ்சித், தனது நிறுவனத்தின் முதல் திரைப்படத்தினை ("பரியேறும் பெருமாள்") மாரி செல்வராஜ் இயக்கப்போவதாக திசம்பர் 2016 இல் அறிவித்தார். திருநெல்வேலியைப் பின்களமாகக் கொண்ட இத்திரைப்படத்தில் நடிகர்கள் கதிர் மற்றும் ஆனந்தி முக்கியக் கதாபாத்திரங்களில் நடிக்கின்றனர். பா, ரஞ்சித்தின் படங்களுக்கு வழக்கமாக இசையமைக்கும் சந்தோஷ் நாராயணன் இத்திரைப்படத்திற்கும் இசையமைக்கிறார்.

மேற்கோள்கள்
-----------

1. ↑  முதல் படம் அல்ல, முதல் கோபம் - சிஷ்யனை வாழ்த்திய இயக்குனர் ராம்
2. ↑
3. ↑
4. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-01-04 அன்று. பரணிடப்பட்டது.. .
5. ↑

வெளியிணைப்புகள்
---------------

இணையதள திரைப்பட தரவுத்தளத்தில் *பரியேறும் பெருமாள்* 

| * பா
* உ
* தொ
மாரி செல்வராஜ் இயக்கிய திரைப்படங்கள் |
| --- |
| 
* *பரியேறும் பெருமாள்* (2018)
* *கர்ணன் (2021 திரைப்படம்)* (2021)
* *மாமன்னன்* (2023)

 |
Waterfall in சபரகாமுவாகா மாகாணம்வார்ப்புரு:SHORTDESC:Waterfall in சபரகாமுவாகா மாகாணம்
**அலுபொல நீர்வீழ்ச்சி** இலங்கையின் சபரகமுவா மாகாணத்தில் இரத்தினபுரி நகரில் இருந்து 27 கிலோமீட்டர் தொலைவில் அமைந்துள்ளது. இது அருகாமையில் உள்ள தேயிலைப் பெருந்தோட்டத்தின் பெயரால் அழைக்கப்படுகிறது. அலுபொல நீர்வீழ்ச்சி வளவை ஆற்றின் கிளையாறான வேவல் ஆற்றில் அமைந்துள்ளது இது பதுருகல மலையின் தெற்குச் சாய்வில் உள்ள களுகல்தோவ என்னும் இடத்தில் இருந்து ஊற்றெடுக்கிறது. உலர் பருவத்திலும் நீர்வீழ்ச்சி தொடர்ந்து பாய்கிறது. இந்நீர்வீழ்ச்சியை மறித்து கட்டப்ப்பட்டுள்ள சிறிய அணைக்கட்டு ஒன்றின் மூலம் அருகிலுள்ள வேவல் தேயிலைப் பெருந்தோட்டத்துக்கான மின்சாரம் பிறப்பிக்கப்படுகிறது. மேலும் அணைக்கட்டில் இருந்தான நீர் தேயிலை தொழிற்சாலைகளுக்கும் வழங்கப்படுகிறது. நீர்வீழ்ச்சிக்கருகாமையில் இரத்தினக்கல் அகழ்வுகள் காரணமாக மண்ணரிப்பு ஏற்படுகிறது. நீர் வீழ்ச்சியில் ஏற்படும் திடீர் நீரோட்டங்களால் விபத்துக்கள் ஏற்பட்டுள்ளன.

சூழற்தொகுதி
-----------

நீர் வீழ்ச்சிக்கு மேற்பகுதியில் சாம்பர் மான், மரை, பன்றி மற்றும் ஊர்வன போன்றன வசிக்கின்றன நீர் வீழ்ச்சியின் கீழ்ப்பகுதியில் அட்டைகள் செறிந்து வாழ்கின்றன். நீர் வீழ்ச்சியின் கீழ்ப் பகுதியில் சிறிய நீர்வீழ்ச்சியான அல்கெட்டிய நீர் வீழ்ச்சி அமைந்துள்ளது.

போக்குவரத்து
------------

நீர்வீழ்ச்சி சிவனொளிபாதமலைக் காட்டின் எல்லையில் அமைந்துள்ளது. அருகில் உள்ள முக்கிய நகரம் இரத்தினபுரி நகரமாகும். இரத்தினபுரி நகரில் இருந்து பம்பரகொட்டுவ அல்லது வேவல் தோட்டத்துக்கான பேருந்தில் அல்வத்துர வரைச் சென்று அங்கிருந்து சந்தியில் இடதுபக்க பாதையில் செல்வதன் மூலம் நீர் வீழ்ச்சியை அடையலாம்.

சான்றுகள்
---------

* அலுப்பொல நீர்வீழ்ச்சி
ஓர் எளிய கார்பாக்சமைடான அசிட்டமைடு
**கார்பாக்சமைடுகள்** *(carboxamides )* என்பவை கரிம வேதியியலில் R-CO-NR'R′′ என்ற பொது மூலக்கூற்று வாய்ப்பாட்டால் விவரிக்கப்படும் வேதி வினைக்குழுக்களைக் குறிக்கும். வாய்ப்பாட்டில் இடம்பெற்றுள்ள R, R', R′′ என்பவை கரிம பதிலிகள் அல்லது ஐதரசன் அணுவைக் குறிக்கின்றன. இவ்வகை குழுவை அமினோ கார்பனைல்கள் என்ற பெயராலும் அழைக்கலாம் .

அசுபரகீன், குளுட்டமீன் உள்ளிட்ட அமினோ அமிலங்கள் அவற்றின் வாய்ப்பாட்டில் கார்பாக்சமைடு குழுவைப் பெற்றுள்ளன. கார்பனைல் ஆக்சிசன், -NH2 குழுவின் ஐதரசன் பிணைப்பு உருவாகும் தன்மைக்கேற்பவே கார்பாக்சமைடு குழுவின் பண்புகளும் வினைத்திறனும் தோன்றுகின்றன. மேலும், கார்பாக்சமைடிலுள்ள கார்பன் அணுவானது குறைவாக ஆக்ரமித்துள்ள மூலக்கூற்று சுற்றுப்பாதையைப் பெற்றுள்ளது. அதாவது கார்பன்-ஆக்சிசன் பிணைப்பு வலிமையை பலவீனப்படுத்தும் நைட்ரசன் அணுவின் மீதுள்ள பிணைப்பில் ஈடுபடாத தனி இணை எலக்ட்ரான் அடர்த்தியை ஏற்றுக்கொள்ளும் தன்மையைக் கொண்டுள்ளது என்றும் கூறலாம்.

எளிய கார்பாக்சமைடுகள்

* அசிட்டமைடு
* பென்சமைடு

மேலும் காண்க
------------

* அமைடு

மேற்கோள்கள்
-----------

1. ↑  "Chapter 21: Amides and Imides". *Nomenclature of Organic Compounds*. **Volume 126**. பக். 166–173. doi:10.1021/ba-1974-0126.ch021. பன்னாட்டுத் தரப்புத்தக எண்:9780841201910.
**இரீமா படலோவா** (Rima Batalova) உருசியாவைச் சேர்ந்த இவர் ஒரு இணை ஒலிம்பிக் விளையாட்டு தடகள விளையாட்டு வீரராவார். முக்கியமாக இவர் டி 12 வகைப்பாட்டில் நடுத்தர தூர நிகழ்வுகளில் போட்டியிடுகிறார். அட்லாண்டா (1996), சிட்னி (2000), ஏதென்ஸ் (2004) பெய்ஜிங் (2008) ஆகியவற்றில் நடந்த இணை ஒலிம்பிக் விளையாட்டுக்கள் மூலம் பல்வேறு உலக மற்றும் ஐரோப்பியப் போட்டிகளில் விளையாடியுள்ளார்.

தனது விளையாட்டு வாழ்க்கையில் 100 முதல் 5000 மீட்டர் வரையிலான அனைத்து தூரங்களையும் வெற்றிகரமாக ஓடியுள்ளார். இணை ஒலிம்பிக்கில் இவர் 17 பதக்கங்களைப் பெற்றுள்ளார். அவற்றில் 13 தங்கம் அடங்கும். 2000 ஆம் ஆண்டு முதல் இவர் உருசிய இணை ஒலிம்பிக் குழுவின் துணைத் தலைவராக இருந்தார். இவரது விளையாட்டுத் தகுதிக்காக இவர் மாநிலத்திலிருந்தும் தனது நகரத்திலிருந்தும் ஏராளமான கௌரவங்களையும் பெற்றுள்ளார்.

சுயசரிதை
--------

சோவியத் ஒன்றியத்தில் பிறந்து, சிறு வயதிலிருந்தே பார்வைக் குறைபாடுள்ள இவர், எகடெரின்பர்க் பல்கலைக்கழகத்தில் விளையாட்டுத் துறைகளில் பட்டம் பெற்றார்.

விளையாட்டுகள்
-------------

இவர் ஆறு இணை ஒலிம்பிக் போட்டிகளில் பங்கேற்றுள்ளார். 1988 ஆம் ஆண்டு கோடைகால இணை ஒலிம்பிக்கில் சோவியத் ஒன்றிய அணியின் ஒரு பகுதியாக இவர் முதலில் போட்டியிட்டார். அதில் இவர் 1500 மீட்டர், 200 மீட்டர் ஓட்டத்தில் தங்கமும், 300 மீட்டரில் வெண்கலமும் வென்றார். 1992 ஆம் ஆண்டில் பார்சிலோனாவில் ஒருங்கிணைந்த அணியின் தடகள தூதுக்குழுவின் ஒரு பகுதியாக போட்டியிட்டு 200 மீ, 400 மீ, 800 மீ, 1500 மீட்டர் ஓட்டங்களில் மேலும் நான்கு தங்கப் பதக்கங்களையும் 100 மீட்டர் ஓட்டத்தில் வெள்ளியையும் வென்றார். 1996 மற்றும் 2000 ஆம் ஆண்டுகளில் அடுத்த இரண்டு போட்டிகளில் இவர் தோல்வியுற்றார். இதில் 800 மீட்டர், 1500 மீட்டர் உட்பட மொத்தம் 7 தங்கப் பதக்கங்களை வென்றுள்ளார். 2004 மற்றும் 2008 ஆம் ஆண்டுகளில் இவர் 800 மீ, 1500 மீட்டர் போட்டிகளில் மட்டுமே போட்டியிட்டார். ஆனால் 2004 ஆம் ஆண்டில் ஒரு வெள்ளியையும், வெண்கலத்தையும் மட்டுமே பெற்றார். 2008 ஆம் ஆண்டில் இறுதியில் 13 தங்கம், 2 வெள்ளி மற்றும் 2 வெண்கலங்கள் என இவரது கணக்கில் இருந்தது.

அரசியல்
-------

அரசியலில் நுழைந்த இவர், 2016 முதல் மாநில சட்டமன்றத்தின் உறுப்பினராக உள்ளார். நாட்டில் விளையாட்டு வசதிகளை மேம்படுத்துவதையும், உருவாக்குவதை நோக்கமாகக் கொண்டுள்ளார். குறிப்பாக மாற்றுத்திறனாளிகளுக்கான அணுகல் மற்றும் பயன்பாட்டினைப் பற்றி கவனம் செலுத்துகின்றார்.

மேற்கோள்கள்
-----------

1. ↑  profile on paralympic.org
2. ↑  profile on paralympic.org under alternative spelling
***பிளைண்ட் சான்ஸ் (Blind Chance)*** (போலிய: *Przypadek*) என்பது ஒரு போலந்து திரைப்படமாகும். இப்படத்தை எழுதி இயக்கியவர் கிறிஸ்டோப் கீஸ்லோவ்ஸ்கி ஆவார். இப்படத்தில் போகுஸ்லா லிண்டா முதன்மைப் பாத்திரத்தில் நடித்துள்ளார்.   இந்தப் படம் மூன்று தனித்தனி கதைகளைக் கொண்டதாக உள்ளது. ஒரு தொடருந்தைப் பிடிக்க ஓடும் நாயகனின் வாழ்க்கைப் பாதையானது சூழ்நிலைகளால் எவ்வாறெல்லாம் மாறுதலுக்கு ஆளாக வாய்ப்புள்ளது என மூன்று கதைகளாக காட்டப்பட்டுள்ளது.  1981 ஆம் ஆண்டு படமாக்கப்பட்ட இந்தப் படமானது, சில காரணங்களால் பல ஆண்டுகள் கழித்து போலந்தில் 1987 சனவரி 10 அன்று தாமதமாக வெளியிடப்பட்டது.

கதைச்சுருக்கம்
--------------

படத்தில் முதன்மைப் பாத்திரத்தின் வாழ்க்கையில் திருப்புமுனையை ஏற்படுத்தும் லாட்ஸ் பேப்ரிக்கனா தொடருந்து  நிலையம்.
விடேக் என்வர் ஒரு மருத்துவ மாணவர். அவர் தன் தந்தையின் கட்டாயத்தின் பேரில் மருத்துவம் படித்து வருகிறார். தன் மருத்துவ படிப்பைத் தொடர வார்சா நகரத்துக்கு செல்ல போலந்தில் உள்ள லாட்ஸ் பேப்ரிக்கனா தொடருந்து நிலையத்துக்கு தொடருந்தைப் பிடிக்கச் செல்கிறார். இந்தச் சூழலில் இயக்குநர் விடேகின் கதையில் மூன்று சாத்தியங்களை உருவாக்குகிறார். அதன்வழியாக மூன்று கதைகள் உருவாகின்றன.

முதலாவதில், நடைமேடையில் இருந்து புறப்பட்டுவிட்ட தொடருந்தை ஓடிச்சென்று விடேக் பிடித்து ஏறிவிடுகிறார். அந்தத் தொடருந்தில் அவருடன் பயணிக்கும் ஒரு பொதுவுடமைத் தோழரின் கருத்துகளால் கவரப்பட்டு, பொதுவுடமை இயக்கத்தில் சேர முடிவெடுக்கிறார். இரண்டாவது சாத்தியத்தில் தொடருந்தை தவறவிடும் விடேக் அங்கு ஏற்படும் குழப்பத்தினால் காவல் துறையால் தண்டிக்கப்பட்டு, பொதுவுடைவாதிகளை எதிர்க்கும் போராளியாக மாறுகிறார். மூன்றாவது சாத்தியத்தில் தொடருந்தை தவறவிட்டாலும் அவரது தந்தையின் விருப்பப்படி மருத்துவராக ஆகும் விட்டேகின் வாழ்வு ஒரு வானூர்தி விபத்தினால் முடிவுக்கு வருகிறது.

விருதுகள்
---------

* 1987 போலந்து திரைப்பட விழாவில் வெள்ளி சிங்க விருது: கிறிஸ்டோப் கீஸ்லோவ்ஸ்கி
* 1987 பேலந்து திரைப்பட விழாவில் சிறந்த நடிகர் விருது: போகுஸ்லா லிண்டா

மேற்கோள்கள்
-----------

1. ↑  "Blind Chance". *Internet Movie Database*.. பார்த்த நாள்: 14 February 2012.
2. ↑  "Awards for Blind Chance". *Internet Movie Database*.. பார்த்த நாள்: 14 February 2012.

வெளி இணைப்புகள்
---------------

* இணையதள திரைப்பட தரவுத்தளத்தில் *Blind Chance*
* Blind Chance - Krzysztof Kieślowski at Culture.pl
**பிஜாய் சாகர்** (*Bijoy sagar*) (விஜய் சாகர் ) என்பது வடகிழக்கு இந்தியாவில் திரிபுராவின் உதய்ப்பூரில் உள்ள மிகப்பெரிய ஏரிகளில் ஒன்றாகும். இது மகாதேவ் திகி என்றும் அழைக்கப்படுகிறது. இந்த ஏரி 750 அடி நீளமும் 450 அடி அகலமும் கொண்டது. ஏரியைச் சுற்றியுள்ள பகுதிகள் அடர்ந்த குடியிருப்புகளாக உள்ளன. வடகிழக்கு பகுதியில் அமைந்துள்ள ஒரு வாய்க்கால் வழியாக வீட்டு கழிவுநீர் மற்றும் கழிவு நீரால் ஏரி மாசுபட்டுள்ளது. மக்கள் குளிப்பதற்கும், கழுவுவதற்கும், மீன்பிடிப்பதற்கும் இந்த ஏரியை நம்பியிருக்கிறார்கள். மேலும் சுற்றியுள்ள வீடுகளின் திடக்கழிவுகளும் ஏரியில் விடப்படுகின்றன.

வரலாறு
------

வடகிழக்கு இந்தியாவில், 1684-இல் மாணிக்ய அரச மரபால் நிறுவப்பட்ட சுதந்திர திரிபுரா இராச்சியத்தை ஆண்ட தான்ய மாணிக்யா மற்றும் கோவிந்த மாணிக்யா ஆகியோரின் இடைப்பட்ட ஆட்சிக் காலத்தில் இந்த ஏரி தோண்டப்பட்டது. இந்த ஏரி வீர் விக்ரம் கிசோர் மாணிக்கம் ஆட்சியின் போது அளவிடப்பட்டது.

திரிபுராவின் மன்னர் ஜுஜரூபா மோக் வம்சத்தை தோற்கடித்து ரங்கமதியைக் ( உதய்ப்பூர் முன்பு ரங்கமதி என்றும் அழைக்கப்பட்டது ) கைப்பற்றி கி.பி 590 ஆம் ஆண்டின் மத்தியில் உதய்பூரில் தனது புதிய தலைநகரை நிறுவினார். அவரது சந்ததியினர் தங்கள் பெயரை மாணிக்யா என்று மாற்றிக்கொண்டு உதய்பூரில் திரிபுரசுந்தரி கோயில், புவனேசுவரி கோயில், குணபதி மந்திர், சிவன் கோயில், ஜெகந்நாதர் கோயில், கோபிநாத் கோயில், பதர்சகேத் பாரி மற்றும் துடியா மந்திர் போன்ற பல கோயில்களைக் கட்டினார்கள். இந்த கட்டத்தில், ஏரிகள் மற்றும் கோயில்களின் நகரத்திற்கு அழகு சேர்க்க அமர்சாகர், ஜகந்நாத் திகி, தனிசாகர் (தான்ய சாகர்) மற்றும் பிஜோய் சாகர் (மகாதேவ் திகி) போன்ற பல ஏரிகள் தோண்டப்பட்டன. 19 ஆம் நூற்றாண்டில் திரிபுராவின் தலைநகராகவும் இருந்தது.

முக்கியமானவை
------------

திரிபுராவின் முதல் கல்லூரியான நேதாஜி சுபாஷ் மகாவித்யாலயா ஏரியின் கரையில் அமைந்துள்ளது. கல்லூரி 1964 இல் தனது பயணத்தைத் தொடங்கியது. 1977 இல் திரிபுரா அரசு இக்கல்லூரியை நிரந்தரமாக வைக்க ஏரியின் கரையில் ஒரு நிலத்தை ஒதுக்கியது.

ஏரிக்கரையில் சிவனுக்கான திரிபுரேசுவர் கோயில் உள்ளது.

ஏரிக்கு வடக்கே மகாதேவ் கோவிலின் முன் பாறையில் செதுக்கப்பட்ட இரண்டு சிங்கங்களின் உருவங்கள் உள்ளன.

இதனையும் கான்க
--------------

* திரிபுரா
* உதய்ப்பூர், திரிப்புரா

மேற்கோள்கள்
-----------


1. ↑  "Pollution Status Assessment of Mahadeb Dighi,South Tripura". Tripura Pollution control board. .
2. ↑  "A Brief History Of Udaipur - TRIPURA MIRROR". .
3. ↑  "Heritages of Tripura". .
**சோரிக்து கான்** (மொங்கோலியம்: Зоригт хаан ᠵᠣᠷᠢᠭᠲᠤ; மரபுவழிச் சீனம்: 卓里克圖汗) என்பவர் வடக்கு யுவான் அரசமரபின் ககான் ஆவார். இவர் 1388 - 1391இல் ஆட்சி புரிந்தார். சோரிக்து கானின் அடையாளப்படுத்துதலானது விவாதத்திற்குரியதாக உள்ளது. சில அறிஞர்கள் சோரிக்துவும் ஏசுதரும் ஒரே நம்பர் என்று நம்புகின்றனர். ஏசுதர் என்பவர் அரிக் போகேயின் ஒரு வழித்தோன்றல் ஆவார். ஏசுதருக்குப் பின் வந்த என்கே கான் ஏசுதரின் மகன் ஆவார். அதே நேரத்தில் *எர்தெனீன் தோப்சி* என்ற மங்கோலிய நூல் சோரிக்து கான் மற்றும் என்கே கான் ஆகிய இருவருமே ஒரே நபர் என்றும், அவர்களின் பட்டங்கள் மட்டும் வெவ்வேறானவை என்றும் நம்புகிறது. இவரது பட்டமான "சோரிக்து கான்" என்பதன் பொருள் மொங்கோலிய மொழியில் "துணிச்சலான பேரரசர்" என்பதாகும்.

ஏசுதரால் உஸ்கல் கான் தோகுஸ் தெமுர் கொல்லப்பட்டதற்குப் பிறகு ஒன்றிணைந்திருந்த மங்கோலியப் பழங்குடியினங்கள் சீக்கிரமே சிதறுண்டன. சகதாயி கானின் ஒரு வழித்தோன்றலான குணசிறீ தற்போதைய சிஞ்சியாங்கில் அமி என்ற இடத்தில் காரா தெல் என்ற அரசை நிறுவினார். உஸ்கல் கானின் முன்னாள் மந்திரியான நேசெலை 1389இல் மிங் அரசமரபுக்குப் பணிந்தார். தற்போதைய உள் மங்கோலியா மாகாணத்தில் நேசெலையின் கீழ் தியூவானின் (அல்லது மூன்று பாதுகாவலர்கள்) என்ற ஒரு மங்கோலியப் பாதுகாவலர்களை மிங் அரசமரபு நிறுவியது. எனினும், பிந்தைய கானான சிங்சாங், சிர்மேன் ஆகியோர் ஏசுதருடன் இணைந்தனர். நேசெலையைக் கொன்றனர்.

இலியாவோவின் முந்தைய இளவரசரும், மூன்று பாதுகாவலர்களின் தலைவர்களில் ஒருவருமான அசசிர் ஏசுதருடன் தன்னுடைய கூட்டணியை 1389ஆம் ஆண்டுக்குப் பிறகு சில காலத்தில் ஏற்படுத்திக் கொண்டார்.

உசாத்துணை
---------

1. ↑  Guush Luvsandanzan. *தங்கச் சுருக்கம்*.
2. ↑  Reuven Amitai; Morgan, David (2000). *The Mongol Empire and Its Legacy*. Brill. பக். 294. பன்னாட்டுத் தரப்புத்தக எண்:9789004119468. .

|  |
| --- |
| சோரிக்து கான் ஏசுதர் **போர்சிசின் குடும்பம்** **இறப்பு:** 1391 |
| ஆட்சியின் போது இருந்த பட்டம் |
| முன்னர்**ஒருவரும் இல்லை, வடக்கு யுவானின் பேரரசராக உஸ்கல் கான் தோகுஸ் தெமுர்** | **வடக்கு யுவானின் ககான்**1388–1391 | பின்னர்**என்கே கான்** |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Tachysurus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**தாக்கிசூரசு** (*Tachysurus*) என்பது கிழக்கு ஆசியாவில் காணப்படும் மற்றும் ஆப்பிரிக்காவில் புதைபடிவமாக காணப்படும் பக்ரிடே குடும்பத்தினைச் சார்ந்த கெளிறு மீன் பேரினமாகும். இந்த பேரினத்தில் தற்போது அங்கீகரிக்கப்பட்ட 13 சிற்றினங்கள் உள்ளன.

* *தாக்கிசூரசு அர்ஜென்டிவிட்டடசு* (ரீகன், 1905)
* *தாக்கிசூரசு* பிராஷ்னிகோவி (பெர்க், 1907) - ப்ராஷ்னிகோவின் கெளிறு
* *தாக்கிசூரசு* துமெரிலி (பிளீக்கர், 1846) - சீன நீளமான கெளிறு
* *தாக்கிசூரசு புல்விட்ராகோ* ( ஜே. ரிச்சர்ட்சன், 1846) - மஞ்சள் தலை கெளிறு அல்லது கொரிய காளை தலை
* *தாக்கிசூரசு* கெர்சென்சுடைனி (பெர்க், 1907) - கெர்சென்சுடைன் கெளிறு
* *தாக்கிசூரசு கோய்* (ஜாக் பெல்லாக்ரின் & பேங், 1940)
* † *தாக்கிசூரசு லாண்டனென்சிசு*
* *தாக்கிசூரசு* லாங்கிசுபினிசு (நுயான், 2005)
* *தாக்கிசூரசு* நைடசு (சாவேஜ் & டாப்ரி டி தியர்சன்ட், 1874)
* *தாக்கிசூரசு நுடிசெப்சு* (சாவேஜ், 1883)
* *தாக்கிசூரசு* சினென்சிசு லேசிபேட், 1803
* *தாக்கிசூரசு* ஸ்பைலோடஸ் கி. ஹீ. என்ஜி, 2009
* *தாக்கிசூரசு விர்கேடசு* (ஒசிமா, 1926)

மேற்கோள்கள்
-----------


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10689619
* விக்கியினங்கள்: Tachysurus
* BOLD: 211399
* GBIF: 2338457
* iNaturalist: 92358
* IRMNG: 1324797
* என்.சி.பி.ஐ: 641818
* WoRMS: 205029

 |
**பணம் தரும் பரிசு** 1965 ஆம் ஆண்டு வெளிவந்த தமிழ்த் திரைப்படமாகும். எம். கிருஷ்ணசுவாமி இயக்கத்தில் வெளிவந்த இத்திரைப்படத்தில் திருச்சி சௌந்தராஜன், எஸ். எம். ராமன், வி. என். இராமலிங்கம், எம். கே. மணவாளன், ஏ. வி. பிரபாகர், வி. ஆர். திலகம், இரமணதிலகம், இரத்னாதேவி, கமலா தேவி மற்றும் பலரும் நடித்துள்ளனர். செல்லத்துரை, டி. எஸ். நடேஸ் ஆகியோர் இசையமைக்க டேப் ராதாமாணிக்கம், தஞ்சைவாணன், அ. க. சுப்பையா, தமிழன்பன், திருப்பனந்தாள் மணியம் ஆகியோர் பாடல்களை யாத்தனர்.

சாண்டோ சின்னப்பா தேவரின் சகோதரரான எம். எம். ஏ. சுப்பையா தேவர் படத்தைத் தயாரித்ததுடன் கதை, வசனங்களையும் அவரே எழுதினார்.

இத்திரைப்படத்தில் நடித்த ரமணதிலகம் என்ற நடிகையை கவிஞர் வாலி பின்னர் காதலித்துத் திருமணம் செய்துகொண்டார்.

மேற்கோள்கள்
-----------

1. 1 2  Ashish Rajadhyaksha & Paul Willemen (in ஆங்கிலம்). *Encyclopedia of Indian Cinema*. Oxford University Press, New Delhi, 1998. பக். 625. .
2. ↑  கோ. நீலமேகம். *திரைக்களஞ்சியம் தொகுதி - 2*. மணிவாசகர் பதிப்பகம், சென்னை 108 (☎:044 25361039). முதல் பதிப்பு நவம்பர் 2016. பக். 211.

இவற்றையும் பார்க்கவும்
----------------------

* தமிழ்த் திரைப்படங்களின் பட்டியல், 1965
**ஒரே விளைவு-ஏற்பளவு** (ஆங்கில மொழி: *Isoeffective dose*) என்பது பன்னாட்டு கதிர்வீச்சுப் பாதுகாப்பு ஆணையத்தின் *(International Commission on Radiological Protection)* கதிர்வீச்சுப் பாதுகாப்பு அளவை அளவு. அயனியாக்கும் பண்புடைய மின்காந்தக் கதிர்கள் உடலில் பல விளைவுகளையும் தோற்றுவிக்கின்றன. ஒரேமாதிரியானப் பாதிப்பை அல்லது சேதத்தினை தோற்றுவிக்கும் கதிர் ஏற்பளவு, ஒரேவிளைவு கதிர் ஏற்பளவு எனப்படும்.

எடுத்துக்காட்டிற்காக குருதியில் செங்குருதியணு, வெண்குருதியணு, சிறு தட்டுகள், இசினோபில் போன்றவைற்றில் தோன்றும் விளைவுகளைக் கூறலாம். வெவ்வேறு ஏற்பளவுகளில், மேற்குறிப்பிட்ட குருதிக்கூறுகளில் 50% சேதத்தினை ஏற்படுத்தும் பல ஏற்பளவுகள், ஒரேவிளைவு ஏற்பளவு எனப்படும்.

இதுபோல் **ஒரே ஏற்பளவு விளைவு** (Isodose effect) என்பது ஒரே ஏற்பளவில் தோற்றுவிக்கப்படும் பல்வேறு விளைவுகளைக் குறிக்கும்

சான்றுகள்
---------

1. ↑  "The 2007 Recommendations of the International Commission on Radiological Protection". *Annals of the ICRP*. ICRP publication 103 **37** (2-4). 2007. பன்னாட்டுத் தரப்புத்தக எண்:978-0-7020-3048-2.. பார்த்த நாள்: 17 May 2012.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Prinia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மஞ்சள்-வயிற்று கதிர்க்குருவி** (*Yellow-bellied prinia*)(*பிரினியா பிளவிவென்ட்ரிசு*) என்பது *சிசுடிகோலிடே* குடும்பத்தில் உள்ள ஒரு பறவை சிற்றினம் ஆகும். இது பாக்கித்தான், தெற்கு இமயமலை அடிவாரங்கள், வடகிழக்கு இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது.

படங்கள்
-------

* 
* 
* Mohali, Punjab மொகாலி,பஞ்சாப்
* 
*

மேற்கோள்கள்
-----------

1. ↑  BirdLife International (2016). "*Prinia flaviventris*". *IUCN Red List of Threatened Species* **2016**: e.T103777145A94382034. doi:10.2305/IUCN.UK.2016-3.RLTS.T103777145A94382034.en.. பார்த்த நாள்: 17 November 2021.

விக்கிமீடியா பொதுவகத்தில்,  
 ***Prinia flaviventris***   
என்பதின் ஊடகங்கள் உள்ளன. 


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3238781
* விக்கியினங்கள்: Prinia flaviventris
* BirdLife: 103777145
* ஈபேர்டு: yebpri1
* EoL: 916215
* GBIF: 2492765
* iNaturalist: 7716
* IRMNG: 10460350
* ITIS: 562439
* IUCN: 103777145
* NBN: NHMSYS0020789135
* என்.சி.பி.ஐ: 947502
* Xeno-canto: Prinia-flaviventris

 |
**முகேஷ் குமார்** (Mukesh Kumar பிறப்பு: அக்டோபர் 12, 1993) இந்தியத் துடுப்பாட்ட அணியின் துடுப்பாட்ட வீரர் ஆவார்.  சூலை 2023 இல் மேற்கிந்தியத் தீவுகளுக்கு எதிராகத் தேர்வுத் துடுப்பாட்டத்தில் அறிமுகமானார். இந்தியன் பிரீமியர் லீக்கில் டெல்லி கேப்பிடல்ஸ் அணிக்காகவும், உள்ளூர்ப் போட்டிகளில் மேற்கு வங்காளத் துடுப்பாட்ட அணிக்காகவும் விளையாடுகிறார்.

ஆரம்ப கால வாழ்க்கை
------------------

முகேஷ் குமார் 12 அக்டோபர் 1993 இல் பீகார் மாநிலம் கோபால்கஞ்ச் மாவட்டத்தில்பிறந்தார்  2012ல் கொல்கத்தாவில் தானுந்து வியாபாரம் செய்து வந்த தந்தையின் வற்புறுத்தலின் பேரில் அங்கு சென்றார்.

தொழில் வாழ்க்கை
---------------

### உள்ளூர்ப் போட்டிகள்

2015-16 ரஞ்சிக் கோப்பையில் அக்டோபர் 30 அன்று தனது முதல் தரத் துடுப்பாட்டப் போட்டிகளில் அறிமுகமானார்.  2015-16 விஜய் அசாரே கோப்பையில் 13 திசம்பர் 2015 அன்று பட்டியல் அ போட்டிகளில் அறிமுகமானார்.  2015-16 சையது முஷ்டாக் கோப்பையில் 6 சனவரி 2016இல் இருபது20 போட்டியில் அறிமுகமானார்.

சர்வதேச வாழ்க்கை
----------------

செப்டம்பர் 2022 இல் தென்னாப்பிரிக்காவுக்கு எதிரான ஒருநாள் தொடருக்கான இந்திய அணியில் இடம்பெற்றார்.திசம்பர் 2022 இல், இலங்கைக்கு எதிரான பன்னாட்டு இ20 தொடருக்கான இந்திய அணியில் தேர்ந்தெடுக்கப்பட்டார்.  சூன் 2023 இல், மேற்கிந்தியத் தீவுகள் சுற்றுப்பயணத்திற்கான மூன்று வகையான போட்டிகளிலும் இந்திய அணியில் இடம்பெற்றார்.   சூலை 20,2023 இல்டிரினிடாட்டின் போர்ட் ஆஃப் ஸ்பெயின் குயிண்ஸ் பார்க் ஓவல் மைதானத்தில் நடைபெற்ற தொடரின் இரண்டாவது தேர்வுப் போட்டியில் இவர் அறிமுகமானார். 

  

3 ஆகத்து, 2023 இல் டிரினிடாட்டின் தருபாவில் உள்ள பிரையன் லாரா அரன்கத்தில் மேற்கிந்தியத் தீவுகளுக்கு எதிரான தொடரின் முதல் போட்டியில் அறிமுகமானார்.

மேற்கோள்கள்
-----------

1. 1 2  "Mukesh Kumar". *ESPNcricinfo*. .
2. ↑  "IND vs WI 2nd Test: Mukesh Kumar makes Test debut in place of injured Shardul Thakur". *The Indian Express*. .
3. ↑  "For West Indies Tests, India pick work-horse pacer from Gopalganj in Bihar". *The Indian Express*. .
4. ↑  "Ranji Trophy, Group A: Haryana v Bengal at Rohtak, Oct 30 – Nov 2, 2015". *ESPNcricinfo*. .
5. ↑  "Vijay Hazare Trophy, Group D: Bengal v Uttar Pradesh at Rajkot, Dec 13, 2015". *ESPNcricinfo*. .
6. ↑  "Syed Mushtaq Ali Trophy, Group A: Bengal v Gujarat at Nagpur, Jan 6, 2016". *ESPNcricinfo*. .
7. ↑  "Hardik to lead India in T20I series against Sri Lanka; Rohit returns for ODIs; Pant not in either squad". *ESPNcricinfo*. .
8. ↑  "Pujara dropped; Jaiswal and Gaikwad in India's Test squad for West Indies". *ESPNcricinfo*. .
9. ↑  "Youngsters earn call-up as India name T20I squad for West Indies". *ICC*. .
10. ↑  "IND vs WI, India in West Indies in 2023, 2nd Test at Port Of Spain, July 20–24, 2023". *ESPNcricinfo*. .
11. ↑  "WI vs IND, India in West Indies in 2023, 1st T20I at Tarouba, August 03, 2023". *ESPNcricinfo*. .

வெளி இணைப்புகள்
---------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: முகேஷ் குமார் (துடுப்பாட்டக்காரர்)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சாம்பல்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சாம்பல்- தலை கதிர்க்குருவி** (*Grey-crowned prinia*)(***பிரினியா சினிரோகாபிலா***) என்பது சிசுடிகோலிடே குடும்பத்தில் உள்ள ஒரு பறவை சிற்றினம் ஆகும். இது பூட்டான், வட இந்தியா மற்றும் நேபாளத்தில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல ஈரமான புதர் நிலம், மிதவெப்பமண்டல அல்லது வெப்பமண்டல உலர் தாழ் நிலப் புல்வெளி, மிதவெப்பமண்டல அல்லது வெப்பமண்டல பருவகால ஈரமான அல்லது வெள்ளம் நிறைந்த தாழ் நிலப் புல்வெளி மற்றும் விளை நிலங்கள் ஆகும். இது வாழிட இழப்பால் அச்சுறுத்தப்படுகிறது.

சாம்பல் தலை கதிர்க்குருவி 11 செ.மீ நீளமும் 6 முதல் 8·5 கிராம் எடை வரை வளரக்கூடியது. சிறிய மற்றும் மெலிதான அலகுகளைக் கொண்ட சிறிய, நேர்த்தியான விகிதாச்சார மற்றும் ஒப்பீட்டளவில் குறுகிய வால் கொண்டது இந்த கதிர்க்குருவி.

மேற்கோள்கள்
-----------


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1316453
* விக்கியினங்கள்: Prinia cinereocapilla
* ARKive: prinia-cinereocapilla
* BirdLife: 22713578
* ஈபேர்டு: gycpri1
* EoL: 916211
* GBIF: 2492755
* iNaturalist: 7726
* IRMNG: 10804557
* ITIS: 562435
* IUCN: 22713578
* என்.சி.பி.ஐ: 1464040
* Xeno-canto: Prinia-cinereocapilla

 |
**குடிமல்காபூர் (Gudimalkapur) என்பது** இந்தியாவின் ஐதராபாத்து நகரின் ஒரு முக்கிய புறநகர் பகுதி ஆகும். நகரின் பழமையான பகுதிகளில் ஒன்றான் இது, மற்றொரு பிரபலமான புறநகர்ப் பகுதியான மெகுதி பட்டினத்திலிருந்து 2 கிமீ தொலைவில் உள்ளது. இப்பகுதி ஒரு சிறிய நகரச் சூழலைக் கொண்டுள்ளது. இது காய்கறி மண்டி மற்றும் பூ சந்தைக்கு மிகவும் பிரபலமானது. சந்தைக்கு அருகில் "ஜாம்சிங் வெங்கடேசுவரா கோவில்" என்று அழைக்கப்படும் மிகப் பழமையான வெங்கடாசலபதி கோவில் உள்ளது.

வணிகப் பகுதி
------------

இந்த பகுதியில் அனைத்துப் பொருட்களையும் பெரும் பல கடைகள் உள்ளன.

இங்கு குடிமல்காபூர் மார்க்கெட் என்று அழைக்கப்படும் ஒரு பெரிய காய்கறிச் சந்தையைக் கொண்டுள்ளது.  2009 ஆம் ஆண்டு மிகவும் பிரபலமான மோசம் சாகி மலர் சந்தை  குடிமல்காபூருக்கு மாற்றப்பட்டது. இதனால் இப்பகுதி தினமும் காலையில் பரபரப்பான இடமாக உள்ளது.

போக்குவரத்து
------------

குடிமல்காபூர், மெகுதிப் பட்டினத்தில் தெலங்காண மாநிலப் போக்குவரத்துக் கழகப் பேருந்து நிலையம் உள்ளது. புகழ்பெற்ற அம்பா தியேட்டருக்கு அருகில் உள்ள பேருந்து நிலையத்திலிருந்து நகரின் அனைத்து பகுதிகளுக்கும் பேருந்துகள் செல்கின்றனர்.

குறிப்புகள்
-----------

1. ↑  "15 Best Markets in Hyderabad for Shopping" (in en-US). 2018-09-21. .
2. ↑  "Your guide to street shopping in Hyderabad". .
3. ↑  "Flower sales bloom on new market premises" (in en-IN). 2009-10-31. .
**கந்தக குளோரைடு ஐம்புளோரைடு** *(Sulfur chloride pentafluoride)* என்பது SF5Cl என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஐம்புளோரோசல்பைடு (SF5) வேதி வினைக்குழுவைப் பெற்றுள்ள பிற சேர்மங்களைப் போலவே இதுவும் அறை வெப்பநிலையில் நிறமற்ற வாயுவாகவும் அதிக நச்சுத் தன்மையுடனும் காணப்படுகிறது. C4v சீரொழுங்கு கொண்ட எண்முக வடிவமைப்பினை இச்சேர்மம் ஏற்றுள்ளது. கரிமச் சேர்மங்களுடன் SF5 வேதிவினைக்குழுவை சேர்ப்பதற்கு ஏற்ற வினைப்பொருளாக, கந்தக குளோரைடு ஐம்புளோரைடு மட்டுமே வர்த்தகரீதியாகக் கிடைக்கின்றது.

வினைகள்
-------

அதிக வினைத்திறனும் நச்சுத்தன்மையும் கொண்டுள்ள SF5Cl இன் பண்புகளுக்கு மாறாக கந்தக அறுபுளோரைடு (SF6) மந்த வினைத்திறனும் நச்சுத்தன்மையற்றும் காணப்படுகிறது. வேதி வாய்ப்பாட்டுடன் நெருங்கிய தொடர்பு கொண்டிருக்கும் இவ்விரு சேர்மங்களுக்கு இடையிலான இவ்வேறுபாடு மூலக்கூறில் S-Cl பிணைப்பின் முக்கியத்துவத்தை அடையாளப் படுத்துவதாக உள்ளது.

தனி உறுப்பு பங்கேற்பு வினைகளில் இரட்டைப் பிணைப்புகளின் குறுக்காக SF5Cl சேர்கிறது. புரோப்பேன் பங்கு பெறும் பின்வரும் வினை இதற்கு உதாரணமாகக் காட்டப்படுகிறது.

CH  
3CHCH  
2 + SF  
5Cl → CH3CH(Cl)CH2SF5
கூட்டு வினைகளில் 30 0 செ வெப்பநிலையில் மூவெத்தில் போரேன் வினையூக்கியாகச் செயல்படுவது போல SF5Br பயன்படுத்தப்படுகிறதுSF  
5Br is used similarly.. 

நான்குபுளோரோ ஐதரசீனில் இருந்து O(SF5)2 மற்றும் F2NSF5 தயாரிப்பதற்கான முன்னோடியாக SF5Cl விளங்குகிறது.

தொகுப்பு முறை தயாரிப்பு
-----------------------

இரண்டு நிலைகள் குறைவான கந்தக புளோரைடுகளில் இருந்து, ( கந்தக நான்குபுளோரைடு மற்றும் இருகந்தக பதின்புளோரைடு ) வினையைத் தொடங்கும் பல்வேறு வகையான தொகுப்பு முறைகளில் கந்தக குளோரோ ஐம்புளோரைடு தயாரிக்க முடியும்:

SF  
4 + Cl  
2 + CsF → SF  
5Cl + CsCl
ClF + SF  
4 → SF  
5Cl
S  
2F  
10 + Cl  
2 → 2 SF  
5Cl

மேற்கோள்கள்
-----------

1. 1 2  Nyman, F. Roberts, H. L. Seaton, T. "Sulfur Chloride Pentafluoride" Inorganic Syntheses, 1966, Volume 8, p. 160. எஆசு:10.1002/9780470132395.ch42
2. 1 2  Dolbier, William R. et al (2006). "A convenient and efficient method for incorporation of pentafluorosulfanyl (SF5) substituents into aliphatic compounds". *Journal of Fluorine Chemistry* **127**: 1302–10. doi:10.1016/j.jfluchem.2006.05.003.
விக்கிப்பீடியா இணையத்தளத்தில் புகுபதிகை செய்வதற்காகக் கடவுச் சொல்லை இடும்போது கடவுச் சொல்லானது உடுக் குறியீடுகளாகத் தோன்றும் விதம்
**கடவுச்சொல்** ஒலிப்புⓘ) (*Password*) எனப்படுவது இடம் அல்லது தகவலுக்கு அணுக்க ஒப்புதல் அளிக்கும் மறைசொல்லாகும். பொதுவாக ஒரு பயனர் பெயர் அல்லது பயனர் எண்ணுடன் இணைந்து இச்சொல் பயன்படுத்தப்படுகின்றது. கடவுச் சொற்கள் எண், எழுத்து, குறியீடுகள் என்பனவற்றை உள்ளடக்கி இருக்கலாம்.

கருவிகள்
--------

கடவுச்சொல்லானது இயங்குதளங்கள், அலைபேசிகள், தன்னியக்கக் காசளிப்புப் பொறிகள் போன்ற கருவிகளில் பயன்படுத்தப்படுகின்றன. இணையத்தில் மின்னஞ்சற்சேவை, சமூக வலைத் தளங்கள் போன்றவற்றுள் நுழைவதற்கு, பயனர் பெயரும் கடவுச் சொல்லும் கட்டாயமாகும்.

பாதுகாப்பு
----------

கடவுச்சொல்லானது பாதுகாப்பானதாகவும் நினைவுபடுத்தக் கூடியதாகவும் அமைக்கப்பட்டிருத்தல் நன்று. வலுவான கடவுச் சொற்களை உருவாக்குவதற்கு அவை நீளமானதாக இருத்தல் வேண்டும். எட்டு அல்லது அதற்கு மேற்பட்ட வரியுருக்களைக் கடவுச் சொல் கொண்டிருத்தல் பாதுகாப்பானதாகும்.அதே போல, கடவுச் சொல்லானது எழுத்துகள், குறியீடுகள், எண்கள் என்பனவற்றைக் கொண்டிருத்தல், கடவுச் சொற்களை குறிப்பிட்ட காலத்திற்கு ஒரு முறை மாற்றி அமைத்தல், ஒவ்வொரு கணக்குக்கும் வேறு வேறு கடவுச் சொற்களைப் பயன்படுத்தல் என்பனவற்றின் மூலம் கடவுச் சொல்லின் பாதுகாப்பை உறுதிப்படுத்திக் கொள்ளலாம்.

கடவுச்சொல் நினைவு
-----------------

கடவுச்சொற்களை இணைய உலாவி மென்பொருட்களே நினைவில் வைத்துக் கொள்ளும் வண்ணம் விருப்பத்தேர்வுகளை அமைத்துக்கொள்ள இயலும். பல்வேறுபட்ட வலைத்தளங்களைக் கையாளும் ஒரு பயனருக்குப் புகுபதிகை செய்ய வேண்டிய கடவுச் சொற்களை நினைவிற்கொண்டு அடுத்த முறை அந்த வலைத் தளங்களுக்குச் செல்லும்போது, தானாகவே உள்நுழையும் வசதி உள்ளது. ஆனால், இந்த வசதி வீட்டில் வைத்துப் பயன்படுத்தும் தனியாட்கணினிகளுக்கு மட்டுமே பொருத்தமானதாக இருக்கும். பணியிடங்களில் பலர் பயன்படுத்தும் கணினிகளிலோ தனியார் இணைய உலாவு மையங்களிலோ இந்த வசதியை பயன்படுத்துவது பாதுகாப்பற்றது.

தவிர்க்க வேண்டியவை
------------------

அகரமுதலிகளில் (எந்த மொழியிலாயினும்) உள்ள சொற்களைப் பயன்படுத்தல், அகரமுதலிகளில் உள்ள சொற்களைப் பின்புறமிருந்து எழுதுதல், சொற்களை எழுதும்போது பொதுவாக விடப்படும் தவறுகள், பொதுவாகப் பயன்படுத்தப்படும் சுருக்கக் குறியீடுகள், தொடரிகள், தொடர்ந்து வரும் வரியுருக்கள் ஆகியவற்றைப் பயன்படுத்துவதைத் தவிர்க்க வேண்டும். மேலும் பெயர், பிறந்த நாள், வலவ ஒப்புதல் ஆவண இலக்கம், நாட்டு அடையாள அட்டை இலக்கம் போன்ற தனிப்பட்ட விபரங்களைப் பயன்படுத்துவதையும் தவிர்க்க வேண்டும். 12345678, 222222, *abcdefg* போன்ற தொடரிகளையும் விசைப்பலகையில் அருகருகே உள்ள எழுத்துகளையும் பயன்படுத்துவதைத் தவிர்க்க வேண்டும்

மேற்கோள்கள்
-----------

1. ↑  உங்கள் கடவுச் சொல்லைப் பரிசோதிக்கவும்-அது வலிமையானதா (ஆங்கில மொழியில்)?
2. ↑  வலிமையான கடவுச் சொற்களை உருவாக்கவும் (ஆங்கில மொழியில்)
**சையாத்ரி அறிவியல் கல்லூரி** (*Sahyadri Science College*) இந்தியாவின் கர்நாடகா மாநிலத்திலுள்ள சிமோகா மாவட்டத்தில் அமைந்துள்ள ஓர் அரசு நிறுவனம் ஆகும். இக்கல்லூரியானது சிமோகா குவெம்பு பல்கலைக்கழகத்தின் ஓர் அங்கமாகும்.

முன்னாள் மாணவர்கள்
------------------

யு.ஆர்.ஆனந்தமூர்த்தி, பூர்ணச்சந்திர தேச்சசுவி, டி.எச்.சங்கரமூர்த்தி, கே.வி.சுப்பண்ணா மற்றும் சி.என்.ஆர்.ராவ் ஆகியோர் இக்கல்லூரியின் முன்னாள் மாணவர்களில் அடங்குவர்.. கே.வி.சுப்பண்ணா, ஒரு சிறந்த நாடக ஆளுமை மற்றும் மகசேசே விருது வென்றவர்.என்பது குறிப்பிடத்தக்கதாகும்.

முன்னாள் ஆசிரியர்கள்
--------------------

பத்மசிறீ கே.எசு. நிசார் அகமது 1967-72 மற்றும் 1975-78 ஆகிய இரண்டு காலகட்டங்களில் கல்லூரியில் கற்பித்தார்.

முனைவர். சிஎன்ஆர் ராவ் கலையரங்கம்
---------------------------------

புகழ்பெற்ற விஞ்ஞானி மற்றும் பாரத ரத்னா சிஎன்ஆர் ராவ் தனது இடைநிலைப் படிப்பிற்காக 1947 ஆம் ஆண்டு முதல் 1949 ஆம் ஆண்டு வரை இங்கு பயின்றார். தேசத்திற்கு அவர் ஆற்றிய பங்களிப்பு மற்றும் சேவையைப் போற்றும் வகையில், கல்லூரி அவரது பெயரில் ஓர் அரங்கத்தை அர்ப்பணித்தது. 2006 ஆம் ஆண்டில், முனைவர் ராவ் சையாத்ரி அறிவியல் கல்லூரிக்குச் சென்று மாணவர்கள் மற்றும் ஊழியர்களிடம் உரையாற்றினார். முனைவர் ராவ் தனது உரையில், அறிவியல் ஆராய்ச்சியில் அதிக ஆர்வத்தை வெளிப்படுத்துமாறு மாணவர்களுக்கு கடுமையாக அறிவுறுத்தினார்.

மேற்கோள்கள்
-----------

1. ↑  "Sahyadri Science College". .
2. ↑  "Karnataka News : Sahyadri College elated over Dan David Prize for C.N.R. Rao". *தி இந்து*. 2005-04-06 இம் மூலத்தில் இருந்து 2016-12-21 அன்று. பரணிடப்பட்டது.. .
3. 1 2  "Take more interest in scientific research, C.N.R. Rao tells students". .